PATVIRTINTA

Visagino ,,Gerosios vilties“ progimnazijos direktoriaus

2014 m. gruodžio 30 d. įsakymu Nr. V-155

**VISAGINO ,,GEROSIOS VILTIES“ PROGIMNAZIJOS KORUPCIJOS PREVENCIJOS PROGRAMA**

**I. BENDROJI DALIS**

1. Visagino ,,Gerosios vilties“ progimnazijos korupcijos prevencijos programos (toliau – Programa) tikslas – šalinti prielaidas atsirasti ir plisti korupcijai mokykloje.

2. Programa parengta vadovaujantis Lietuvos Respublikos korupcijos prevencijos įstatymu (Žin., 2002, Nr. 57-2297), Korupcijos rizikos analizės atlikimo tvarka, patvirtinta Lietuvos Respublikos Vyriausybės 2002 m. spalio 8 d. nutarimu Nr. 1601 (Žin., 2002, Nr. 98-4339), Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijomis, patvirtintomis Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170.

3. Programoje vartojamos sąvokos atitinka Lietuvos Respublikos korupcijos prevencijos įstatyme vartojamas sąvokas.

**II. TIKSLAS IR UŽDAVINIAI**

4. Korupcijos prevencijos programos tikslas:

4.1. atskleisti ir šalinti galimas korupcijos prielaidas Visagino ,,Gerosios vilties“ progimnazijoje įgyvendinant Programos priemonių planą.

5. Pagrindiniai Korupcijos prevencijos programos uždaviniai:

5.1. mažinti korupcijos pasireiškimo tikimybę;

5.2. esant pagrįstiems įtarimams dėl darbuotojų galimai įvykdytų korupcinio pobūdžio nusikalstamų veikų, užtikrinti, kad būtų įgyvendinamas neišvengiamos teisės pažeidėjų teisinės atsakomybės principas;

5.3. užtikrinti teisės aktų laikymąsi ir skaidrų Visagino ,,Gerosios vilties“ progimnazijos darbuotojų funkcijų vykdymą;

5.4. vykdyti korupcijos prevenciją bendradarbiaujant su visuomene, nevyriausybinėmis organizacijomis, specialiomis tarnybomis, žiniasklaida;

5.5. didinti mokyklos darbuotojų atsakomybę ir atskaitomybę;

5.6. tobulinti mokyklos darbuotojų atrankos, karjeros, mokymo ir veiklos vertinimo sistemą;

5.7. tobulinti informacinės sistemos duomenų saugą, apsaugant nuo neteisėto duomenų panaudojimo.

**III. PROGRAMOS ĮGYVENDINIMAS**

6. Korupcijos prevencijos programos įgyvendinimas vykdomas pagal Visagino ,,Gerosios vilties“ progimnazijos direktoriaus įsakymu patvirtintą korupcijos prevencijos programos įgyvendinimo priemonių planą.